  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 93/11013/11.05.2023


R E F E R A T   D E   A P R O B A R E 
[bookmark: _Hlk119319319][bookmark: _Hlk83105849]  privind aprobarea Devizului general, actualizat  la finalizarea lucrărilor, pentru obiectivul de investiții ”MODERNIZARE PUNCT TERMIC  NR. 4  ŞI  A REŢELELOR  AFERENTE ÎN MUNICIPIUL BRAD,
 JUDEŢUL HUNEDOARA”



[bookmark: _Hlk119072763][bookmark: _Hlk119317759][bookmark: _Hlk104894235]	Prin Hotărârea de Consiliu Local nr. 9/2018 s-a aprobat  Documentația tehnico-economică și Devizul general pentru obiectivul de investiţii ”MODERNIZARE PUNCT TERMIC  NR. 4  ŞI  A REŢELELOR  AFERENTE ÎN MUNICIPIUL BRAD, JUDEŢUL HUNEDOARA”. Această hotărâre a fost actualizată prin Hotărârea Consiliului Local nr. 117/2020, Hotărârea Consiliului Local nr. 144/2021, Hotărârea Consiliului Local nr. 89/2022 și modificată prin Hotărârea Consiliului Local nr. 184/2022.
	Prin adresa nr. 28979/03.05.2023 S.C. GEVIS PROTEAM S.R.L., executantul obiectivului de investiții, a anunțat terminarea lucrărilor de construire și a transmis centralizatorul situațiilor de lucrări finale. Acesta cuprinde totalitatea cheltuielilor efectuate în baza contractului, inclusiv în baza actelor adiţionale la acesta, însuşite de către executant, diriginte de şantier  şi aprobat de către autoritatea contractantă.
	Ținând cont de prevederile art. 4 alin. (6) din Ordonanța de Urgență a Guvernului nr. 47/2022 privind ajustarea prețurilor  contractelor de achiziție publică aferente obiectivelor/ proiectelor de investiții, finanțate integral sau parțial din fondurile publice, potrivit căruia determinarea preţului final al contractului se realizează după depunerea ultimei solicitări de plată, în baza situaţiei centralizatoare ce va cuprinde totalitatea cheltuielilor efectuate în baza contractului, inclusiv în baza actelor adiţionale la acesta, însuşită de executant, diriginte de şantier şi/sau inginer/ supervizor/consultant, după caz, şi aprobată de autoritatea/entitatea contractantă, s-a încheiat Actul adițional nr. 28985/03.05.2023 privind determinarea prețului final  la Contractul  de lucrări nr. 27859/03.06.2020.
	Prețul final al contractului de achiziție publică de lucrări este în cuantum de 1.328.691,29 lei (fără TVA), defalcat după cum urmează:
                - valoarea inițială - 1.254.309,65 lei (fără TVA);
                - valoarea actualizată conform O.G. nr. 47/2022 - 37.852,86 lei (fără TVA);
                - lucrări suplimentare - 36.528,78 lei (fără TVA).
În urma stabilirii cheltuielilor totale efectuate în baza contractului, inclusiv în baza actelor adiţionale la acesta, însuşite de către executant, diriginte de şantier şi aprobate de către autoritatea contractantă, s-a elaborat Devizul general final  cu o valoarea totală de  1.784.673 lei (cu TVA), respectiv 1.501.669 lei (fără TVA), din care C+M = 1.317.069 lei (cu TVA), respectiv 1.106.781 lei (fără TVA). 
	În contextul celor de mai sus am inițiat prezentul proiect de hotărâre prin care am propus aprobarea Devizului general, actualizat la finalizarea lucrărilor, pentru obiectivul de investiții ”MODERNIZARE PUNCT TERMIC  NR. 4  ŞI  A REŢELELOR AFERENTE ÎN MUNICIPIUL BRAD, JUDEŢUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele  publice locale, cu modificările  şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art. 4, alin (6) din Ordonanța de Urgență a Guvernului nr. 47/2022 privind ajustarea preţurilor contractelor de achiziţie publică/contractelor sectoriale/ contractelor de concesiune/acordurilor-cadru, cu modificările şi completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.



P R I M A R
Florin CAZACU


